2014 m. spalio 15 d. Teisingumo Teismo (šeštoji kolegija) sprendimas byloje Europos Komisija / Italijos Respublika
(Byla C-323/13)1
(Valstybės įsipareigojimų neįvykdymas ‒ Aplinka ‒ Direktyvos1999/31/EB ir 2008/98/EB ‒ Tvarkymo planas – Tolygus ir integruotas atliekų šalinimo įrenginių tinklas ‒ Pareiga įdiegti atliekų tvarkymą užtikrinant geriausią rezultatą žmonių sveikatai ir aplinkos apsaugai)
Proceso kalba: italų
Šalys
Ieškovė: Europos Komisija, atstovaujama L. Pignataro-Nolin, E. Sanfrutos Cano ir A. Alcover San Pedro
Atsakovė: Italijos Respublika, atstovaujama G. Palmieri, padedamos avvocato dello Stato G. Fiengo
Rezoliucinė dalis
Italijos Respublika:
–    nesiėmusi būtinų priemonių, kad išvengtų dalies komunalinių atliekų, išverstų į Romos „SubATO“ sąvartyną, išskyrus Čečinos sąvartyną, ir į Latinos „SubATO“ sąvartyną, apdorojimo tinkamai neatrinkusi įvairių atliekų dalių ir neatskyrus biologinių atliekų, neįvykdė įsipareigojimų pagal 1999 m. balandžio 26 d. Tarybos direktyvos 1999/31/EB dėl atliekų sąvartynų 1 straipsnio 1 dalį ir 6 straipsnio a punktą, taikomus kartu su 2008 m. lapkričio 19 d. Europos Parlamento ir Tarybos direktyvos 2008/98/EB dėl atliekų ir panaikinančios kai kurias direktyvas 4 ir 13 straipsnius,
–    Lacijaus regione neįsteigusi integruoto ir tolygaus atliekų tvarkymo įrenginių tinklo atsižvelgiant į geriausią turimą techniką, neįvykdė įsipareigojimų pagal Direktyvos 2008/98 16 straipsnio 1 dalį.
2.    Priteisti iš Italijos Respublikos bylinėjimosi išlaidas.
____________
1 OL C 252, 2013 8 31.